

Amb aquest *prompt*, es pot fer una revisió automàtica de cada guia docent per identificar els aspectes a millorar i proporcionar recomanacions alineades amb els ODS i les prioritats del grau.

Pots copiar-lo i utilitzar-lo per guiar el procés, sempre revisant-ho posteriorment!

|  |
| --- |
| **Objectiu** |

Analitzar el text de la guia docent proporcionada per identificar aspectes clau que es puguin incorporar o reforçar en relació amb: els Objectius de Desenvolupament Sostenible (ODS), la justícia global, l’ús de metodologies actives i la connexió amb els treballs finals de grau o màster.

|  |
| --- |
| **Instruccions per a l'anàlisi** |

Enganxa aquí el text de la guia docent i realitza una anàlisi seguint aquests criteris:

**01 ODS i Justícia Global:**

Esmenta si s’inclouen referències a algun ODS específic.

Si no s’inclouen referències als ODS, o les referències son insuficients, proposa quins ODS seria rellevant incorporar segons la temàtica de l’assignatura.

Identifica si hi ha enfocaments relacionats amb equitat, sostenibilitat o diversitat cultural.

Si no apareixen aquests enfocaments, proposa frases concetes o exemples per introduir-los.

**02 Metodologies actives:**

Detecta si es descriuen metodologies com l’Aprenentatge Basat en Reptes (ABR), Aprenentatge i Servei (ApS), treball col·laboratiu o projectes pràctics.

Si no n’hi ha, suggereix exemples concrets d’activitats avaluatives que siguin participatives i dirigides a la transformació social o ambiental aplicables en el marc de l’assignatura/ mòdul.

**03 Treballs finals:**

Avalúa si la guia menciona els TFG/TFM en ApS o ABR o si proposa projectes amb impacte sostenible o global.

Si és pertinent, proposa orientacions temàtiques que es puguin desenvolupar com a TFG/TFM vinculats amb els ODS o la justícia global.

**04 Competències transversals:**

Verifica si s’especifiquen competències transversals com ètica professional, perspectiva de gènere, sostenibilitat o pensament crític.

Si no s’especifiquen competències transversals d’aquesta índole, suggereix les competències en aquesta línia que puguin ser rellevants segons la naturalesa de l’assignatura.

**SORTIDA ESPERADA:** Un resum detallat de les mancances i oportunitats de millora respecte els criteris anteriors, un llistat de recomanacions específiques i exemples de continguts, metodologies i enfocaments sobre sostenibilitat i justícia global que es podrien incorporar a la guia.